**Egymásba ágyazott lekérdezésekkel megoldható feladatok**

Természeti értékeire minden ország büszke. Ennek megfelelően ezeket dokumentálják és nyilvántartásba veszik. Az engedéllyel látogatható magyarországi barlangok adatai állnak rendelkezésre a ***barlang\_forras.txt*** állományban.

Készítsen egy adatbázist **nyilvantartas** néven, melybe importálja a fenti állományból a barlang tábla adatait! Az állomány UTF-8 kódolású.



**Feladatok**

1. Melyik a leghosszabb barlang? Írassa ki a barlang nevét és hosszát méterben!
2. Listázza ki a ***„Fecske-lyuk”*** barlang településén található többi barlang nevét és kiterjedését!
3. Melyek azok a barlangok és mely településen találhatóak, amelyek mélysége az átlagos mélységet meghaladja?
4. Melyek azok a Bódvaszilas településhez tartozó barlangok, amelyek az átlagos hosszúságnál rövidebbek?
5. A budapesti barlangok közül melyik a legmélyebb?
6. Melyik a legrövidebb barlang? Melyik településen található?
7. Melyek a „Pisznice-barlang” településén lévő barlangok? Listázza a barlangok nevét, magasságát és mélységét úgy, hogy a „Pisznice-barlang” már nem jelenjen meg!