**Dolgozat - Utazás**

A Napfény Tours utazási iroda internetes foglalási rendszere meghibásodott, így az irodában dolgozó munkatársak nem tudják elérni a központi adatbázist. Szerencsére a 2022-es tavaszi ajánlatok adatiról készült egy mentés, ami rendelkezésre áll. A központi rendszere helyreállításáig ezen állományok segítségével kell az iroda munkatársainak az érdeklődőket információval ellátni.

1. Készítsen új adatbázist **UTAZAS** néven, ügyeljen az UTF8 kódolásra és a magyar ékezetes karakterek kezelésére! **A megoldásokat mentse UTAZAS\_SAJÁT NÉV néven!**

2. Importálja az adattáblákat az **utazas\_forras.txt** állományból!

3. Állítsa be az idegen kulcsokat a megfelelő táblákban a kapcsolati ábra segítségével!



Lekérdezés segítségével oldja meg az alábbi feladatokat!

4. Hány olyan 3-csillagos szállodát kínál az utazási iroda, ahol félpanziós ellátás van?

5. Ha Egyiptomba szeretnénk utazni, akkor milyen helységekben találunk 4 illetve 5‑csillagos szállodát és mi a szálloda neve? A mezők „telepules” és „szallodanev” feliratokkal jelenjenek meg!

6. Egy család 2022. februárjában szeretne utazni. Ebben az időszakban átlagosan mennyibe kerül egy 15 napos szállás?

7. Legtöbben a tunéziai utak iránt érdeklődnek. Készítsen lekérdezést, ami a tunéziai szállodák nevét, az indulás dátumát és az árat jeleníti meg, de csak azokat, amelyek nem közvetlenül a tengerparton vannak!

8. Olyan szállodába szeretnénk menni, amelynek a reptértől való távolsága legfeljebb 15. Hány ilyen utat kínál az utazási iroda?

9. Egy házaspár bármely hónap 20-a után tud csak elutazni. Arra emlékeztek, hogy a szálloda neve, amit kinéztek, C-betűvel kezdődik. Készítsen listát számukra, amely a feltételeknek megfelel! A listában az ország neve, a település neve, a szálloda neve, az indulás dátuma és az ár szerepeljen!

10. Egy utas az utazási iroda prospektusát olvasta. Sajnos csak arra emlékezett, hogy az általa kiválasztott szálloda nevében szerepelt a Palace szó. Készítsen listát, hogy melyik országban, mely településen találhatók ilyen nevű szállodák! A lekérdezés eredményében legyen a helység neve „telepules”, a szálloda neve „szalloda” mezőnévvel jelenjen meg!